སྤྱིར་ཟིང་པོ་ནི་བོད་རྗེ་གཉའ་ཁྲིའི་སྐབས་རྒྱལ་ཕྲན་བཅུ་གཉིས་ཀྱི་གྲས་སུ་ཚུད་ཡོད་དེ།ཆོས་འབྱུང་མཁས་པའི་དགའ་སྟོན་ལས།དེ་ཚེ་རྒྱལ་ཕྲན་སིལ་མ་བཅུ་གཉིས་དང་།།མཐའ་མར་རྒྱལ་ཕྲན་བཞི་བཅུས་མངའ་དབང་བྱས།།ངམ་ཤོད་ཁྲ་སྣར་ཟིངས་རྗེ་ཁྲི་འཕང་གསུམ་བློན་མགར་དང་གཉན།འོལ་ཕུ་སྤང་མཁར་དུ་ཟིང་རྗེ་ཐོན་ཕྲེང་བློན་པོ་རྔོག་དང་སྦས།ཞེས་བཀོད་པ་དེ་ཏུན་ཧོང་ཡིག་ཆར།ཡུལ་ངས་པོའི་ཁྲ་སུམ་ན།རྗེ་དགུག་གྲྀའི་ཟིང་པོ་རྗེ།བློན་པོ་མགར་དང་མཉན་གཉིས།།ཡུལ་འོ་ཡུལ་གྱི་སྤང་ཀར་ན།རྗེ་འོལ་རྗེའི་ཟིན་བྲང་ཚ།བློན་པོ་རྔོག་དང་དབའས་གཉིས།།ཞེས་མིང་གི་ཡི་གེ་ཙམ་ལས་ནང་དོན་འདྲ་འདྲ་འབྱུང་བ་ནི་ཟིང་པོ་རྗེའི་གནས་ཡུལ་དང་རྒྱལ་པོ་དང་བློན་པོའི་མིང་བཅས་གསལ་བ་འདི་ཡིན།